tartuNLP/wikipedia-smugri-20251201 huggingface dataset:
ATP World Tour Awards

ATP World Tour Awardsit ovat palkintoja, jotka jaetaan kauden päätteeksi tenniksen ATP-kiertueen pelaajille, valmentajille ja turnauksille, jotka ovat ansioituneet kauden aikana. 
Vuoden pelaaja.
Palkinto annetaan pelaajalle, joka on vuoden lopussa ATP:n kaksinpelirankingin kärjessä"."
Vuoden nelinperipali.
Palkinto annetaan pelaajille, jotka ovat vuoden lopussa ATP:n nelinpelitiimirankingin kärjessä.
Vuoden valmentaja.
Palkinto annetaan valmentajalle, joka on auttanut valmennettavaa pelaajaansa etenemään korkeammalle tasolle vuoden aikana. Palkinnon saaja on muiden ATP-valmentajien valitsema.
Eniten kehittynyt pelaaja.
Palkinto annetaan pelaajalle, joka on saavuttanut huomattavasti korkeamman ATP-rankingin vuoden loppuun mennessä ja joka on osoittanut parempaa suorituskykyä vuoden aikana. 
ATP Star of Tomorrow.
Palkinto annetaan pelaajalle, joka on nuorin pelaaja ATP:n kaksinpelirankingissa sadan parhaan joukossa vuoden lopussa. Jos kahdella tai useammalla sadan parhaan joukkoon yltävällä pelaajalla on sama syntymävuosi, voittaa palkinnon korkeamman rankingin omaava pelaaja. Vuodesta 2013 lähtien ATP Star of Tomorrow -palkinto on korvannut aiemmin pelaajien äänestämän Vuoden tulokas -palkinnon.
Vuoden palaaja.
Palkinto annetaan pelaajalle, joka on selvinnyt vakavasta loukkaantumisesta ja palannut ATP-kiertueen huippupelaajien joukkoon. Palkinnon äänestävät ATP-pelaajat annetuista ehdokkaista.
ATPWorldTour.com Fans' Favourite.
ATPWorldTour.com Fans' Favourite -palkinto annetaan fanien netissä äänestämälle pelaajalle. Ehdokkaina ovat 25 parasta ATP:n race-rankingissa olevaa pelaajaa kun ranking on päivitetty Yhdysvaltain avoimen tennisturnauksen päätyttyä.
ATPWorldTour.com Fans' Favourite Team.
ATPWorldTour.com Fans' Favourite Team -palkinto annetaan fanien netissä äänestämälle nelinpeliparille. Ehdokkaina ovat 15 parasta ATP:n race-rankingissa olevaa nelinpeliparia kun ranking on päivitetty Yhdysvaltain avoimen tennisturnauksen päätyttyä.
Stefan Edberg Sportsmanship Award.
Palkinto annetaan pelaajalle, joka on vuoden aikana pelannut ja harjoitellut korkealla tasolla ammattimaisella ja rehellisellä hengellä, kilpaillut muita pelaajia vastaan rehellisessä hengessä ja mainostanut lajia tenniskenttien ulkopuolisissa aktiviteeteissa.
Arthur Ashe Humanitarian of the Year.
Palkinto annetaan henkilölle, joka on tehnyt merkittäviä humanitaarisia avustuksia. Henkilön ei tarvitse olla välttämättä ATP-pelaaja. Palkinnon saaja on ATP:n valitsema.
Vuoden turnaukset.
Palkinto annetaan turnauksille, jotka ovat toimineet ammattitaitoisesti ja tarjonneet parhaat olosuhteet ja tunnelman osallistujille. Jokaisesta turnauskategoriasta (ATP World Tour Masters 1000, ATP World Tour 500 ja ATP World Tour 250) annetaan palkinto yhdelle turnaukselle. Palkinto on ATP-pelaajien äänestämä.
Viron metodistikirkko

Viron metodistikirkko () (EMK) on Virossa toimiva kristillinen kirkko, joka edustaa metodistista suuntausta. Kirkkoon kuuluu 26 seurakuntaa ja sillä oli vuoden 2011 väestönlaskennan mukaan 1 098 yli 15-vuotiasta jäsentä.
Historia.
Vuonna 1907 oli Pietarissa julistamassa metodistinen lähetyssaarnaaja Georg Albert Simons. Siellä hänen julistustaan kuuli myös Vassili Täht. Hän palasi vielä samana vuonna kotiinsa Saarenmaalle levittämään sanomaa. Tavatessaan vanhan ystävänsä Karl Kuumin tämä kysyi millaisia ihmisiä metodistit oikein ovat. Täht vastasi: ”Ne ovat vakavia ihmisiä, jotka ovat kokeneet uudestisyntymisen, pyrkivät pyhitykseen ja rakastavat kaikkia uskovia”. Kuum vastasi tähän: ”No, olen siis ollut metodisti jo monta vuotta ilman, että olen sitä tiennyt”. 9. kesäkuuta 1907 alkoivat Täht ja Kuum alkoivat yhdessä levittää sanomaa Jeesuksesta, minkä tuloksena Saarenmaalla syntyi hengellistä herätystä. Kyseistä päivää on pidetty virolaisen metodismin syntyhetkenä, vaikkakin ensimmäinen seurakunta perustettiin virallisesti 13. elokuuta 1910. Muutama vuosi myöhemmin valmistui Kuressaareen edelleen käytössä oleva puinen kirkkorakennus. Myös Manner-Viroon perustettiin useita seurakuntia.
Noel Gallagher’s High Flying Birdsin diskografia

Tämä on brittiläisen rockyhtye Noel Gallagher’s High Flying Birdsin diskografia. Katso myös luettelo Noel Gallagher’s High Flying Birdsin kappaleista.
Studioalbumit.
Listasijoitusten lähde:
AKA... What a Life!

AKA... What a Life! on brittiläisen rockyhtye Noel Gallagher’s High Flying Birdsin kappale, joka julkaistiin toisena singlenä yhtyeen debyyttialbumilta "Noel Gallagher’s High Flying Birds" 9. syyskuuta 2011. Kappale on yhtyeen laulaja Noel Gallagherin kirjoittama.
”AKA... What a Life!” ylsi kotimaassaan Britannian singlelistalla parhaimmillaan sijalle 20. Singlen B-puolena julkaistiin kappale ”Let the Lord Shine a Light on Me”.
Saratov Airlines

Saratov Airlines on venäläinen pienlentoyhtö, joka perustettiin vuonna 1994. Yhtiö lentää lentoja kymmeneen eri kohteeseen. Yhtiö on tullut tunnetuksi lentoturmasta 2018.
Laivasto.
Lähde:
If I Had a Gun...

If I Had a Gun... on brittiläisen rockyhtye Noel Gallagher’s High Flying Birdsin kappale, joka julkaistiin kolmantena singlenä yhtyeen debyyttialbumilta "Noel Gallagher’s High Flying Birds" 26. joulukuuta 2011. Kappale on yhtyeen laulaja Noel Gallagherin kirjoittama.
”If I Had a Gun” ylsi kotimaassaan Britannian singlelistalla parhaimmillaan sijalle 95. Singlen B-puolena julkaistiin kappale ”I’d Pick You Every Time”.
Mäkivoikukat

Mäkivoikukat ("Taraxacum" "Erythrosperma"-sektio) on voikukkien ("Taraxacum") sukuun kuuluva kasvisektio. Mäkivoikukkia voidaan erottaa noin 50 pikkulajia. Mäkivoikukat eroavat muiden voikukkasektioiden lajeista kehtosuomujensa sekä hedelmiensä ulkonäön perusteella. Mäkivoikukat muistuttavat kääpiövoikukkia ("Taraxacum" "Obliqua"-sektio), mutta eroavat niistä hedelmien värin perusteella.
Mäkivoikukat ovat monivuotisia ruohoja, jotka voivat kasvaa 30 senttimetriä korkeiksi. Mäkivoikukat ovat usein matalakasvuisia ja niiden lehdet ovat syvään liuskoittuneita. Mäkivoikukkien kukintona on mykerö, joka on usein pienikokoinen. Kukat ovat keltaisia tai vaaleankeltaisia, ja mykeröt ovat yleensä melko tasapäisiä. Kehtosuomuissa on piikkimäinen kärki ja uloimmat kehtosuomut ovat ulospäin kaartuneita. Mäkivoikukat kukkivat yleensä toukokuussa. Hedelmät ovat yleensä tyypillisen punertavia ja pitkäkärkisiä. Hedelmien lenninhaivenet ovat valkoisia.
Mäkivoikukat kasvavat yleensä kuivilla ja hiekkaisilla kasvupaikoilla, erityisesti kalkkipitoisilla paikoilla.
What’s Happening?!!

What’s Happening?!! on Madame George -yhtyeen studioalbumi vuodelta 1977.
Albumi oli ensimmäinen, joka levytettiin keväällä 1977 valmistuneella Love-studiolla. Kappaleet ovat säveltäneet yhtyeen kitaristi Jukka Orma sekä Jim Pembroke (”Revolution &amp; Roller”) ja Dave Lindholm (”So Alone”). Lisäksi mukana on lainamateriaalia Bad Companylta ja Mallardilta. Yhtyettä avustivat taustalaulajat Maarit Hurmerinta, Muska Babitzin ja Anna Babitzin, kosketinsoittajat Jukka Gustavson ja Heikki Hiekkala sekä puhallinsoittajat Pekka Pöyry ja Eero Koivistoinen (saksofonit) ja Markku Johansson ja Simon Salminen (trumpetit). Kappaleen ”You Did It to Me” laulaa solisti Kojon sijaan rumpali Billy Carson.
Albumi sai hyvää palautetta kriitikoilta, mutta ei juurikaan kaupallista menestystä.
Vuonna 1999 albumista julkaistiin bonuskappaleilla varustettu CD-painos.
Kappaleet.
Kaikki kappaleet sovittanut Madame George.
CD:n bonuskappaleet
Vivian Stanshall

Vivian ”Viv” Stanshall ['stænʃəl] (oik. Victor Anthony Stanshall, 21. maaliskuuta 1943 Shillingford, Oxfordshire – 5. maaliskuuta 1995 Muswell Hill, Lontoo) oli englantilainen muusikko, koomikko, runoilija ja kuvataiteilija. Hänet tunnetaan parhaiten 1960-luvun lopun huumoriyhtyeen The Bonzo Dog Doo-Dah Bandin (myöhemmin The Bonzo Dog Band) yhtenä perustajana, laulusolistina ja trumpetistina sekä seremoniamestarin roolista Mike Oldfieldin menestysalbumilla "Tubular Bells".
Yläluokkaisesta puhe- ja laulutyylistään ja eksentrisestä käytöksestään tunnettu Stanshall syntyi Oxfordshiressä ja palveli Britannian laivastossa ennen kuin lähti opiskelemaan Lontoon Central School of Art -oppilaitokseen. Opiskelijatoverien kanssa vuonna 1962 perustettu yhtyeen ja kabareeseurueen yhdistelmä The Bonzo Dog Doo-Dah Band nousi vähitellen kulttisuosioon ja esiintyi muun muassa Cream-yhtyeen lämmittelijänä ja The Byrds -yhtyeen Yhdysvaltojen kiertueella. Yhtyeen kappale ”I’m the Urban Spaceman” nousi singlelistan viidennelle tilalle vuonna 1968. Yhtye oli mukana myös ITV:n vuosina 1967–1969 esitetyssä komediasarjassa "Do Not Adjust Your Set", jossa esiintyivät myös sittemmin Monty Python -ryhmästä tunnetut Eric Idle, Terry Gilliam, Terry Jones ja Michael Palin.
The Bonzo Dog Band hajosi ensimmäisen kerran vuonna 1970, eikä Stanshall onnistunut luomaan kovin merkittävää soolouraa alkoholi- ja mielenterveysongelmiensa takia. Yhtye koottiin myöhemmin uudelleen 1972 ja 1988, ja Stanshall oli mukana. Stanshall vieraili puheroolissa Mike Oldfieldin "Tubular Bells" -albumilla ja teki muitakin speaker-tehtäviä sekä sanoituksia ja sävellyksiä muun muassa Steve Winwoodille. Stanshallin tunnetuin sooloprojekti oli brittiläisestä yläluokasta kertova surrealistinen tarina "Sir Henry at Rawlinson End", jota hän esitti näytöksinä ja tallensi levyalbumille. Tarinasta tehtiin myös 73-minuuttinen elokuva vuonna 1980. Vivian Stanshall teki myös kaksi sooloalbumia muusikkona, "Men Opening Umbrellas Ahead" (1974) ja "Teddy Boys Don’t Knit" (1981).
Dark Archive

Dark Archive on helsinkiläinen satanistinen black metal-yhtye, joka on perustettu vuonna 2016.
Historia.
Dark Archive on perustettu vuonna 2016 Helsingissä. Yhtyeen perustivat kitaristi Joakim Lindholm ja laulaja Niko Aromaa. He alkoivat työstämään muutamia biisejä alkuun kahdestaan, mutta hyvin pian perustamisen jälkeen yhtyeeseen liittyivät kitaristi Heidi Holappa ja basisti Kitty. 
Valmiita biisiaihioita yhtyeellä oli 5–7, joista ensimmäiselle julkaisulle kaavailtiin noin kolmea. Lopulta ensimmäiselle EP:lle, joka kantoi nimeä "Abandon All Hope", päätyi intro mukaan lukien neljä biisiä. EP julkaistiin omatoimisesti ja sen miksasi sekä masteroi yhtyeen basisti Kitty, joka myös suunnitteli EP:n kansitaiteen. Julkaisu tapahtui loppuvuodesta 2016.
Vuoden 2017 alussa yhtyeestä erosivat ensin basisti Kitty ja pian sen jälkeen kitaristi Heidi Holappa henkilökohtaisten syiden takia.
Kuitenkin keväästä 2017 perustajajäsenet päättivät jatkaa yhtyeen toimintaa. He olivat yksimielisiä siitä, että entinen materiaali ja ensimmäisen EP:n suunta eivät olleet heidän yhteisten näkemystensä mukaisia. Tämän jatkopäätöksen jälkeen yhtye päätti tuottaa yksittäisiä kappaleita ja julkaista niitä yksi kerrallaan kuuntelijoille pienillä saatesanoilla ja omalla markkinoinnilla. Yhtyeen sanoituksissa kuuluu hyvin vahvasti bändin perustajajäsenten avoin satanistinen ideologia. 
Dark Archive julkaisi kaiken kaikkiaan viisi kappaletta noin 1-2 kuukauden välein. Metallimediat huomioivat yksittäiset julkaisut, mutta muuten yhtye tuli tunnetuksi pääasiallisesti Facebookin metallikanavien kautta. Yhtye alkoi saamaan jalkaa oven väliin lähinnä Keski-Euroopan underground-piireissä mm. Ukrainassa, Portugalissa, Ranskassa, ja useissa Etelä-Amerikan maissa. 
Kasvava kuuntelijakunta toivoi yhtyeen laittavan siihenastiset julkaisut yhden otsikon alle. Tästä ideasta muodostui yhtyeen toinen EP "Cultivate Our Blood in Aeon", joka sisälsi viisi uutta kappaletta. Yhtye teki yhteistyötä suomalaisen Inverse Recordsin kanssa, jonka kanssa yhtye solmi julkaisukohtaisen sopimuksen sekä sopimuksen digilevityksestä. 
Dark Archive on ilmoittanut julkaisevansa seuraavaksi täyspitkän albumin. Yhtye on myös ilmoittanut halukkuudestaan siirtyä livepuolelle sekä laajentaa jäsenmääräänsä keikkailun vaatimalle tasolle.
Oskari Niekka (Re-Armed) liittyi bändin toiseksi kitaristiksi kesäkuussa 2018. 
20.8.2018 bändi julkaisi tehneensä sopimuksen australialaistaustaisen Iain Huntleyn kanssa basistin paikasta. Huntley on soittanut aiemmin muun muassa yhtyeissä Elegeion, Malignus, Rapture, Diffuse Content jaWalking Dead Suicide.
20.7.2018 Dark Archive julkaisi Inverse Recordsin avustuksella musiikkivideon singlelle "Morningstar", joka on osa tulevaa myöhemmin julkaistavaa täyspitkää. 
Vuonna 2022 yhtye julkaisi ensimmäisen täyspitkän albumin "Reunite The Darkness". Yhtye aloitti black metal -tyylisenä, mutta on lisännyt death metal -elementtejä, joita albumilla yhdistetään.
Dream On (Noel Gallagher’s High Flying Birdsin kappale)

Dream On on brittiläisen rockyhtye Noel Gallagher’s High Flying Birdsin kappale, joka julkaistiin neljäntenä singlenä yhtyeen debyyttialbumilta "Noel Gallagher’s High Flying Birds" 11. maaliskuuta 2012. Kappale on yhtyeen laulaja Noel Gallagherin kirjoittama.
”Dream On” ylsi kotimaassaan Britannian singlelistalla parhaimmillaan sijalle 52. Singlen B-puolena julkaistiin kappale ”Shoot a Hole Into the Sun”.
San Marcos (Kalifornia)

San Marcos on kaupunki San Diegon piirikunnassa, Kalifornian osavaltiossa, Yhdysvalloissa.
Vuoden 2010 väestönlaskennassa kaupungissa oli 83 781 asukasta, arvio vuodelle 2017 oli 96 198. Asukkaista noin 71% on valkoisia.
Kaupungin pormestarina toimii nykyisin Jim Desmond.
Kaupungissa on yksi Kalifornian osavaltionyliopiston kampuksista.
Haploryhmä T (Y-DNA)

Haploryhmä T (Y-DNA) (T-M184) on melko harvinainen ihmisen isälinjan haplotyyppi, jota esiintyy eniten paikoin Lähi-idässä, Etelä-Aasiassa
ja Afrikassa. Tämä haploryhmä polveutui haploryhmästä LT (toiselta nimeltä LT-L298) noin 40 000 eaa. Iranin tienoilla. Miehen, joka on tämän sukulinjan uusin yhteinen esi-isä, arvioidaan syntyneen noin 26 000 eaa. Iranin tienoilla. Haploryhmän tavallisimmat alaryhmät ovat T1 ja T2.
Haploryhmää T esiintyy Arabiemiraateissa 18,6 %, Somaliassa 15,3 %, Bahrainissa 12,4 %, Omanissa 10,2 %, Egyptissä 8,8 %, Sudanissa 6,9 % ja Irakissa 6,7 %, Iranissa 5,8 %, Libanonissa 5,4 %, Marokossa 5,4 % ja Saudi-Arabiassa 4,2 %.
Everybody’s on the Run

Everybody’s on the Run on brittiläisen rockyhtye Noel Gallagher’s High Flying Birdsin kappale, joka julkaistiin viidentenä singlenä yhtyeen debyyttialbumilta "Noel Gallagher’s High Flying Birds" 29. heinäkuuta 2012. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”Everybody’s on the Run” ylsi kotimaassaan Britannian singlelistalla parhaimmillaan sijalle 61. Singlen B-puolena julkaistiin Amorphous Androgynousin remix kappaleesta ”AKA... What a Life!”.
In the Heat of the Moment

In the Heat of the Moment on brittiläisen rockyhtye Noel Gallagher’s High Flying Birdsin kappale, joka julkaistiin ensimmäisenä singlenä yhtyeen toiselta studioalbumilta "Chasing Yesterday" 17. marraskuuta 2014. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”In the Heat of the Moment” ylsi kotimaassaan Britannian singlelistalla parhaimmillaan sijalle 26. Singlen B-puolena julkaistiin kappale ”Do the Damage”.
Ballad of the Mighty I

Ballad of the Mighty I on brittiläisen rockyhtye Noel Gallagher’s High Flying Birdsin kappale, joka julkaistiin toisena singlenä yhtyeen toiselta studioalbumilta "Chasing Yesterday" 13. tammikuuta 2015. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”Ballad of the Mighty I” ylsi kotimaassaan Britannian singlelistalla parhaimmillaan sijalle 54. Singlen B-puolena julkaistiin kappale ”Revolution Song”.
Riverman

Riverman on brittiläisen rockyhtye Noel Gallagher’s High Flying Birdsin kappale, joka julkaistiin kolmantena singlenä yhtyeen toiselta studioalbumilta "Chasing Yesterday" 11. toukokuuta 2015. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”Riverman” ylsi kotimaassaan Britannian singlelistalla parhaimmillaan sijalle 70. Singlen B-puolena julkaistiin kappale ”Leave My Guitar Alone”.
Lock All the Doors

Lock All the Doors on brittiläisen rockyhtye Noel Gallagher’s High Flying Birdsin kappale, joka julkaistiin neljäntenä singlenä yhtyeen toiselta studioalbumilta "Chasing Yesterday" 28. elokuuta 2015. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”Lock All the Doors” ylsi kotimaassaan Britannian singlelistalla parhaimmillaan sijalle 111. Singlen B-puolena julkaistiin kappale ”Here’s a Candle (For Your Birthday Cake)”.
Nokia 8110 4G

Nokia 8110 4G on suomalaisen HMD Globalin 25. helmikuuta 2018 esittelemä matkapuhelin. Se on värinäytöllinen ja 4G-yhteydellä varustettu versio alkuperäisestä vuonna 1996 julkaistusta Nokia 8110 -puhelimesta. Puhelimen toimitukset alkoivat Suomessa 16. heinäkuuta.
Puhelimessa on 2,45 tuuman näyttö ja KaiOS-käyttöjärjestelmä. Tallenntustilaa on neljä gigatavua ja keskusmuistia 512 megatavua. Tallennustila on laajennettavissa enintään 64 gigatavun microSD-kortilla. Kameran tarkkuus on kaksi megapikseliä ja akun kapasiteetti on 1 500 milliampeerituntia.
Nokia 8 Sirocco

Nokia 8 Sirocco on suomalaisen HMD Globalin helmikuussa 2018 esittelemä älypuhelin. Se tuli myyntiin huhtikuussa 2018.
Puhelimessa on 5,5 tuuman OLED-kosketusnäyttö, 6 gigatavua keskusmuistia ja 128 gigatavua tallennustilaa. Takakamera on 12 ja 13 megapikselin kaksoiskamera ja etukamera viiden megapikselin kamera. Käyttöjärjestelmänä on Android 8.1 Oreo. Puhelimessa on IP67-luokitus ja langaton lataus.
Nokia 1

Nokia 1 on HMD Globalin 25. helmikuuta 2018 julkaisema älypuhelin, jossa on esiasennettuna Android 8.1 (Oreo). Siinä ovat vaihdettavat Xpress-On kuoret.
Tekniset tiedot.
Muotoilu.
Nokia 1 -älypuhelimessa on 4,5-tuumainen näyttö FWVGA -resoluutiolla.
Fyysiset osat.
Laitteesta löytyy 1,1 gigahertsin neliydinprosessori. Laitteessa on 1 gigatavu keskusmuistia ja 8 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.
Kamerat ja multimedia.
Takakameran tarkkuus on 5 megapikseliä. Etukamera on puolestaan 2 megapikseliä.
Ohjelmisto.
Julkaisuhetkellä laitteessa oli esiasennettuna Android 8.1 (Oreo).
Yhdistyneiden kansakuntien yritysvastuusopimus

Yhdistyneiden kansakuntien (YK:n) yritysvastuusopimus on yritysten tekemiä ihmisoikeusrikoksia ja ympäristörikoksia estämään tarkoitettu sitova kansainvälinen sopimus, jota YK:n hallitustenvälinen työryhmä (OEIGWG) on valmistellut vuodesta 2014 lähtien. Sopimus ei ole vielä valmis.
Sopimusta perustellaan sillä, että nykyisin ei ole olemassa kansainvälistä lainsäädäntöä, jonka perusteella useassa valtiossa toimiva yritys joutuisi vastuuseen tekemistään ihmisoikeuksien ja työelämän perusoikeuksien loukkauksista, ympäristötuhoista, maakaappauksista tai pakkotyöstä, joka on pahimmillaan työntekijän joutumista orjaksi. Yritysvastuuta koskevat lait ja lakien valvonta ovat pitkälti valtioiden omalla vastuulla, ja ne ovat puutteellisia. Siksi yrityksille on edelleen pitkälti vapaaehtoista, onko niillä velvollisuuksia tai vastuuta väärinkäytöksistään. Sen sijaan kahden tai useamman valtion väliset kauppa- ja sijoitussopimukset takaavat yrityksille ja sijoittajille paljon laeilla turvattuja oikeuksia.
Eteneminen.
Sopimusta suunnitellaan Sveitsin Genevessä. Ensimmäiset kaksi päätöslauselmaehdotusta hallitustenvälisen työryhmän perustamisesta tuotiin neuvottelupöydälle YK:n ihmisoikeusneuvoston kokouksessa kesäkuussa 2014.
Vuoden 2015 alussa OECD-maat pääasiassa vastustivat sopimusta.
YK:n hallitustenvälisen työryhmän vuosittaisista kokouksista ensimmäinen pidettiin 6.–10. heinäkuuta 2015, toinen 24.–28. lokakuuta 2016 ja kolmas 23.–27. lokakuuta 2017.
The Dying of the Light

The Dying of the Light on brittiläisen rockyhtye Noel Gallagher’s High Flying Birdsin kappale, joka julkaistiin viidentenä singlenä yhtyeen toiselta studioalbumilta "Chasing Yesterday". Kappale on yhtyeen laulaja Noel Gallagherin kirjoittama.
”The Dying of the Light” ylsi kotimaassaan Britannian singlelistalla parhaimmillaan sijalle 187. Singlen B-puolena julkaistiin demoversio kappaleesta ”The Girl with the X-Ray Eyes”.
Anthemus (alue)

Anthemus ( tai "Anthemous", ) oli antiikin aikainen Makedonian valtakunnan osa Khalkidiken niemimaan länsiosassa.
Anthemuksen alue sai nimensä siellä sijainneesta samannimisestä Anthemuksen poliksesta eli kaupunkivaltiosta. Toinen alueen polis oli Strepsa. Anthemuksen koillispuolella sijaitsi Mygdonia, itäpuolella varsinainen, antiikin aikana Khalkidikeksi kutsuttu alue, ja eteläpuolella Bottike. 
Alue oli Makedonian hallussa viimeistään Perdikkas II:n aikana noin 432 eaa.
Holy Mountain

Holy Mountain on brittiläisen rockyhtye Noel Gallagher’s High Flying Birdsin kappale, joka julkaistiin ensimmäisenä singlenä yhtyeen kolmannelta studioalbumilta "Who Built the Moon?" 9. lokakuuta 2017. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”Holy Mountain” ylsi kotimaassaan Britannian singlelistalla parhaimmillaan sijalle 31. Singlen B-puolena julkaistiin Dublinissa, Irlannissa äänitetty liveversio kappaleesta ”Dead in the Water”.
Bisaltia

Bisaltia (, ) oli antiikin aikainen alue ja myöhempi Makedonian valtakunnan osa Traakiassa. Se sijaitsi Khalkidiken niemimaan juuressa sen pohjoispuolella.
Maantiede.
Bisaltia käsitti Strymoninlahden pohjukan alueen sekä sisämaa-alueen, joka ulottui lännessä Krestonian rajalle ja idässä Kerkinitis-järvelle sekä Strymon-joelle. Sen eteläpuolella sijaitsi Mygdonia, pohjoispuolella Odomantike ja Sintike ja itäpuolella eli Strymonin toisella puolella Edonis.
Bisaltiassa virtasi Bisaltes-niminen joki. Sitä on arveltu joko samaksi joeksi, joka laski Strymoniin lähellä Amfipolista, tai joeksi, jonka kautta Bolbe-järvi laski mereen. Alueen tärkein kaupunki oli Argilos.
Polikset.
Bisaltian polikset eli kaupunkivaltiot olivat:
Historia.
Bisaltiaa asutti alun perin bisaltien ("Bisaltai", ) heimo, jotka olivat traakialaisia. Kreikkalaiset perustivat alueen polikset siirtokuntinaan 600–400-luvuilla eaa. Argiloksen perustivat Androkselta tulleet asuttajat. Alue löi omaa rahaa jo arkaaisella kaudella.
Herodotoksen mukaan Bisaltiaa samoin kuin Krestoniaa hallitsi Makedoniasta riippumaton traakialainen päällikkö vielä persialaissotien ja Kserkseen sotaretken vuonna 480 eaa. aikaan. Thukydideen mukaan alue oli peloponnesolaissodan alkaessa liitetty Makedonian valtakuntaan. Bisaltialaiset saivat tuolloin jäädä alueelle. Bisaltialaiset asuttivat osan Akten niemestä eli Athoksesta.
Nykyinen saman seudun käsittävä Visaltían kunta on nimetty antiikin aikaisen alueen mukaan.
Bottiaia

Bottiaia (, ) oli antiikin aikainen alue ja myöhempi Makedonian valtakunnan osa Ala-Makedoniassa nykyisessä pohjoisessa Kreikassa.
Maantiede.
Bottiaia sijaitsi Ala-Makedonian tasangon keskiosissa. Se käsitti suurin piirtein Bermion-vuoren ja Aksios-joen välisen alueen. Sen eteläpuolella sijaitsi Pieria, lounaispuolella Elimeia ja Eordaia, länsipuolella Lynkestis, luoteispuolella Almopia ja itäpuolella Mygdonia.
Polikset.
Bottiaian polikset eli kaupunkivaltiot olivat:
Muut kaupungit.
Muiksi kaupungeiksi tai asutuksiksi mainitaan:
Historia.
Bottiaian aluetta asutti alun perin bottiaialaisten ("Bottiaioi", ) heimo. Valtaansa laajentaneet makedonialaiset karkottivat nämä kotiseudultaan arkaaisella kaudella 600- tai 500-luvulla eaa. Tämän jälkeen bottiaialaiset siirtyivät idemmäksi Chalkidikín niemimaana nykyisin tunnetun niemimaan länsiosiin, jossa heistä sai nimensä Bottiken alue.
Makedonialaisvallan aikana Bottiaia oli valtakunnan ydinaluetta, sillä siellä sijaitsivat sekä vanha pääkaupunki Aigai että uusi pääkaupunki Pella. Roomalaisella kaudella Bottiaian aluetta alettiin kutsua nimellä Emathia.
Bottike

Bottike (, myös "Bottia", , ) oli antiikin aikainen alue ja myöhempi Makedonian valtakunnan osa Khalkidiken niemimaan länsiosassa.
Maantiede.
Bottike sijaitsi Khalkidiken niemimaan länsiosassa Pallenen niemen juuressa sen pohjoispuolella. Sen luoteispuolella niemimaan länsirannikolla sijaitsi Krusis, pohjoispuolella Anthemus, koillispuolella varsinainen antiikin aikana Khalkidikeksi kutsuttu alue ja eteläpuolella Poteidaian polikselle kuulunut alue Pallenen niemellä. Bottiken tärkein kaupunki oli Spartolos.
Polikset.
Bottiken polikset eli kaupunkivaltiot olivat (kaikkien kaupunkien sijaintia ei tunneta varmuudella):
Historia.
Bottike oli saanut nimensä Bottiaiasta ja bottiaialaisista, jotka alueella valtaansa laajentaneet makedonialaiset karkottivat näiden alkuperäiseltä kotiseudulta 600- tai 500-luvulla eaa. Tämän jälkeen bottiaialaiset siirtyivät idemmäksi Bottiken alueelle.
Bottiken polikset olivat kreikkalaisten alueelle perustamia siirtokuntia. Olynthos kuului alun perin Bottiken poliksiin, mutta persialaiset luovuttivat sen Toronelle vetäytyessään alueelta vuonna 479 eaa. 400-luvulla eaa. bottikelaiset olivat mukana Ateenan johtamassa Deloksen meriliitossa. Alue kapinoi Ateenaa vastaan vuonna 432 eaa., mutta palasi liittoon jälleen vuonna 422 eaa. Bottike löi omaa hopearahaa ainakin vuosina 430–348 eaa.
Deuriopos

Deuriopos (, myös ja tai "Douriopos", ) oli antiikin aikainen alue Paioniassa. Se kuului Makedonian valtakuntaan sen ollessa laajimmillaan, ja sijaitsi valtakunnan luoteisimmassa osassa nykyisen Pohjois-Makedonian eteläosan alueella.
Deuriopos oli saanut nimensä sitä asuttaneesta illyrialaisesta derriopien ("Derriopes", ) heimosta. Alueen koillispuolella sijaitsi Pelagonia ja kaakkoispuolella Lynkestis. Deuriopoksessa sijaitsivat Bryanionin ja Styberran (myös Stymbara) kaupungit.
Fort Knox (kappale)

Fort Knox on brittiläisen rockyhtye Noel Gallagher’s High Flying Birdsin kappale, joka julkaistiin toisena singlenä yhtyeen kolmannelta studioalbumilta "Who Built the Moon?" 27. lokakuuta 2017. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”Fort Knox” ei yltänyt kotimaassaan Britannian singlelistalle.
Bowling Green (Kentucky)

Bowling Green on kaupunki Warrenin piirikunnassa, Kentuckyn osavaltiossa, Yhdysvalloissa. Kaupungin väkiluku oli vuoden väestönlaskennassa 58 067, koko metropolialueen 125 953.
Bowling Green on Kentuckyn osavaltion väkirikkaimpia kaupunkeja ja tarjoaa paljon teollisuustyöpaikkoja, suurimpana työnantajana vuonna 1980 avattu Chevrolet Corvette -autoja valmistava General Motorsin tehdas. Kaupunki on noin tunnin ajomatkan päässä Nashvillestä ja Louisvillestä. Alue on pienten lampien pilkuttamaa ruohoista tasankoa, jonka halki mutkittelee tulvaherkkä Barren-joki.
It’s a Beautiful World

It’s a Beautiful World on brittiläisen rockyhtye Noel Gallagher’s High Flying Birdsin kappale, joka julkaistiin kolmantena singlenä yhtyeen kolmannelta studioalbumilta "Who Built the Moon?" 17. marraskuuta 2017. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”It’s a Beautiful World” ylsi kotimaassaan Britannian singlelistalla parhaimmillaan sijalle 80.
Bowling Green (Ohio)

Bowling Green on kaupunki Woodin piirikunnassa, Ohion osavaltiossa, Yhdysvalloissa. Kaupungin väkiluku oli vuoden väestönlaskennassa 30 028. Kaupungissa sijaitsee Bowling Greenin osavaltionyliopisto.
Enn Soosaar

Enn Soosaar (13. helmikuuta 1937 Tallinna, Viro –10. helmikuuta 2010 Viro) on virolainen kirjailija.
Soosaar on sanonut, että ellei hän olisi aikoinaan joutunut moottoripyöräonnettomuuteen ja sen jälkeen pyörätuoliin, hänestä ei olisi tullut kirjallisuusihmistä. Hän ehti kääntää uransa aikana nelisenkymmentä kaunokirjallista teosta, erityisesti yhdysvaltalaisia. Häntä on pidetty Viron parhaana angloamerikkalaisen kirjallisuuden tuntijana, ja hän kirjoitti jokaiseen käännökseensä laajat jälkisanat. Lisäksi hän kirjoitti Sirp-kulttuurilehteen kirjallisuutta käsitteleviä artikkeleita ja kritiikkiä.
Aikana, jolloin viroksi sai julkaista vain teoksia, jotka oli julkaistu venäjäksi Neuvostoliitossa, hän kuitenkin onnistui kiertämään säännön, ja hänen ansiostaan julkaistiin muun muassa Nobel-kirjailija Saul Bellow'n pienoisromaani "Tartu tilaisuuteen" vuonna 1968, ennen kuin se ehti ilmestyä venäjäksi tai edes suomeksikaan. Venäjäksi se ilmestyi vasta Mihail Gorbatšovin aikana. Soosaar valitsi itse käännöstyönsä, ja valinnoillaan hän testasi sensuurin ja päättäjien sietokykyä.
Viron itsenäistyttyä Soosaarin kirjoittamisen ala laajeni, ja hän kirjoitti kolumneja seitsemään kulttuuri- ja päivälehteen sekä liike-elämän Äripäev-lehteen.
Soosaarin isä oli Viron evankelis-luterilaisen sisälähetysseuran (Eesti evangeelse luterliku kiriku sisemisjoni selts) pääsihteeri, pastori Albert Soosaar,
Enn Soosaarin säätiö (Enn Soosaare Sihtasutus) perustettiin 2011. Säätiön tehtävä on kehittää, säilyttää ja arkistoida Enn Soosaarin perintöä.
Kärt Hellerma

Kärt Hellerma (s. 9. marraskuuta 1956) on virolainen kirjailija ja toimittaja. 
Hellerma työskenteli ennen kirjailijaksi ryhtymistä useissa lehdissä, ensimmäiseksi Noorus-lehdessä 1980-luvun alussa, sittemmin Eesti Päevaleht-, Postimees-, Eesti Elu ja Hommikuleht -lehtien kulttuuritoimituksissa. Hänen teoksensa ovat syvällisiä mutta samalla helppolukuisia. Hellerma tunnetaan feministisenä ajattelijana, ja häntä on verrattu Virginia Woolfiin.
Sarah Huckabee Sanders

Sarah Elizabeth Huckabee Sanders (s. 13. elokuuta 1982 Hope, Arkansas, Yhdysvallat) on yhdysvaltalainen republikaaninen poliitikko, joka on Arkansas’n kuvernööri vuodesta 2023 ja ensimmäinen nainen toimessa.
Sanders oli Yhdysvaltain presidentti Donald Trumpin hallinnossa Valkoisen talon lehdistösihteerinä vuosina 2017–2019 ja viran historiassa kolmas nainen.
Sandersin isä on republikaanipoliitikko Mike Huckabee, joka aikoinaan myös toimi Arkansas’n kuvernöörinä.
Felix Moncla

Luutnantti Felix Eugene Moncla Jr. (21. lokakuuta 1926 – oletettu kuolleen 23. marraskuuta 1953) oli Yhdysvaltojen ilmavoimien lentäjä, joka katosi suorittaessaan tehtävää Yläjärvellä vuonna 1953. Tämä tunnetaan myös Kinrossin tapauksena, sillä Moncla oli ennen katoamistaan toimeksiannolla Kinrossin tukikohdassa.
Katoaminen.
23. marraskuuta 1953 lähellä Yhdysvaltain ja Kanadan rajaa ilmavalvontajärjestelmä havaitsi tunnistamattoman kohteen tutkassa. Moncla lähetettiin tutkimaan sitä vänrikki Robert Wilsonin kanssa F89-hävittäjällä. Kohteen löytäminen oli vaikeaa ja ajojahti kesti 30 minuuttia. Kun Monclan hävittäjä sai kohteen lopulta kiinni, niin onnettomuusraportin mukaan hävittäjä sekä kohde vain katosivat tutkasta.
Monclan hävittäjää etsittiin tuloksesta Yhdysvaltain sekä Kanadan ilmavoimien, sekä Yhdysvaltain rannikkovartioston avulla.
Stefan Karlsson

Stefan "Steffe" Karlsson (s. 1. kesäkuuta 1971 Espoo) on suomalainen näyttelijä, joka on ollut kiinnitettynä Turun kaupunginteatterissa vuodesta 1999.
Ura.
Stefan "Steffe" Karlsson valmistui näyttelijäksi TeaKista vuonna 1999 ja hänet kiinnitettiin Turun kaupunginteatteriin samana vuonna. Karlssonin näyttämötaiteellisia tehtäviä ovat olleet muun muassa "Anna Kareninan" Vronski ja Gooperin rooli Tennessee Williamsin klassikkonäytelmässä "Kissa kuumalla katolla". Miika Nousiaisen tekstiin perustuvassa näytelmässä "Vadelmavenepakolainen" hän näytteli pääroolin. Fantasianäytelmässä "Taru sormusten herrasta" Karlsson näytteli Frodoa.
Teatterityönsä ohella Karlsson on näytellyt muutamissa kokoillan elokuvissa ja televisiotuotannoissa. Nelosen aikalaisdraamassa "Headhunters" hänellä oli Mikan rooli. Yle TV2:n epookkidraamassa "Hovimäki" hän näytteli pastori Aspia. Karlsson on tehnyt myös pari sivuosaa "Vares"-elokuvissa.
Yksityiselämä.
Karlssonin vaimo on Turun kaupunginteatterin näyttelijä Minna Hämäläinen.
Luettelo Viron kunnista

Tämä artikkeli on luettelo Viron kunnista. Virossa on 79 kuntaa, jotka ovat tyypiltään joko kuntia () tai kaupunkeja ("linn"). Kuntien määrä väheni huomattavasti vuoden 2017 kuntauudistuksessa.
Taulukko kunnista.
Vuoden 2017 lopulla Viron kunnat olivat seuraavat:
Mary Chapin Carpenter

Mary Chapin Carpenter (s. 21. helmikuuta 1958 Princeton, New Jersey) on yhdysvaltalainen laulaja ja lauluntekijä.
Carpenterin ensimmäinen albumi "Hometown Girl" ilmestyi vuonna 1987. "Hometown Girl" ja sitä seurannut "State of the Heart" (1989) toivat hänelle vannoutunutta kannattajajoukkoa. Top 10 -singlejä olivat ”Never Had It So Good” ja ”Quittin' Time”.
"Shooting Straight in the Dark" -albumi julkaistiin vuonna 1990. Albumi menestyi hyvin. ”Down at the Twist and Shout” nousi single-listan toiseksi. Läpimurtoalbumi oli vuoden 1992 "Come on Come On", jota myytiin lopulta yli kaksi miljoonaa kappaletta. Viides albumi "Stones in the Road" ilmestyi vuonna 1994; albumia myytiin yli miljoona kappaletta puolen vuoden aikana. Albumin johtokappaleesta ”Shut Up and Kiss Me” tuli Carpenterin ensimmäinen, joka nousi Billboardin Hot Country Songs -listan ykköseksi ja toi hänelle Grammy-palkinnon. Yhteensä hänet on palkittu viidellä Grammy-palkinnolla.
Stepan Poltorak

Stepan Timofijovitš Poltorak (, s. 11. helmikuuta 1965 Tarutynen piiri, Odessan alue) on toiminut Ukrainan puolustusministerinä. Hän aloitti tehtävässä 14. lokakuuta 2014 alkaen korvattuaan tehtävästä eronneen Valeri Heletein. Poltorak toimi ennen puolustusministeriksi ylenemistään Ukrainan kansalliskaartin komentajana. Ukrainan parlamentti vahvisti Poltorakin puolustusministeriksi 2. joulukuuta 2014.
Kunnianosoituksia.
Poltorak on myös Harkovan kaupungin kunniakansalainen.
John Robins

John Robins (s. 4. toukokuuta 1982) on brittiläinen koomikko ja radiojuontaja. 
Ura.
Robins aloitti uransa stand-up -koomikkona vuonna 2005.
Hän on esiintynyt soolona Edinburghin Fringe Festivaaleilla vuosina 2009-2015 sekä 2017. Jokaisen esityksen myötä hän on ollut myös kiertueella ympäri Britanniaa. 
Robins on esiintynyt useissa brittiläisissä visailu- ja komediaohjelmissa, kuten "Alan Davies: As Yet Untitled", "Live at the Apollo", "Mock the Week", "Celebrity Deal or No Deal", "8 Out of 10 Cats Does Countdown".
Helmikuusta 2014 alkaen Robins on juontanut viikoittaista radio-ohjelmaa "Elis James and John Robins" yhdessä ystävänsä ja kollegansa Elis Jamesin kanssa brittiläisellä indierock-musiikkiin erikoistuvalla kaupallisella Radio X -kanavalla. Vuonna 2016 he kiersivät Britanniaa nimellä "The Elis James and John Robins Experience". Maaliskuussa 2017 ohjelma voitti Chortle award -palkinnon.
Elokuussa 2017 Robins jakoi Hannah Gadsbyn kanssa Edinburgh Comedy Award -palkinnon esityksestään "The Darkness of Robins". 
Yksityiselämä.
Robins kasvoi Bristolissa Lounais-Englannissa. Hän opiskeli St Anne's Collegessa Oxfordissa, pääaineenaan englannin kieli. Valmistuttuaan Oxfordista vuonna 2006 Robins muutti takaisin Bristoliin, jossa hän jakoi asunnon kolmen jo ammattilaisuransa aloittaneen koomikon, Jon Richardsonin, Russell Howardin ja Mark Olverin kanssa. 
Robins muutti Lontooseen vuonna 2012. Hän oli parisuhteessa näyttelijä ja koomikko Sara Pascoen kanssa 2013-2016. Robinsin vuoden 2017 Edinburgh Fringe Festivaalien esitys "The Darkness of Robins" käsitteli eroa Pascoesta. Pascoe kirjoitti erosta oman esityksensä "Lads Lads Lads" jonka hän esitti samoilla festivaaleilla.
Robins on intohimoinen Queen-fani. Uudenvuodenaattona 2014 Robins esiintyi yleisön lämmittelijänä Queenin ja Adam Lambertin konsertissa. Queenin lisäksi Robinsin suurimpiin idoleihin kuuluu englantilainen snooker-ammattilainen Ronnie O'Sullivan.
Robins on numismaatikko, ja hän keräilee brittiläisiä farthing-kolikoita.
Kiovan tekojärvi

Kiovan tekojärvi () on Ukrainan pohjoisosassa sijaitseva, pinta-alaltaan Euroopan 14. suurin tekojärvi ja 27. suurin makeanveden allas. Se muodostaa osan Dneprin pääuomaa, ja sijaitsee eteläosiltaan 15 kilometriä pääkaupunki Kiovan ydinkeskustasta pohjoiseen. Tekojärvi on hallinnollisesti Kiovan ja Tšernihivin alueilla. Suurin rantakaupunki on voimalapadon äärellä sijaitseva Vyšhorod (runsas 28 000 as., vuonna 2017), joskin miljoonakaupunki Kiovan pohjoisraja on vain kolmen kilometriä Kiovan tekojärven voimalapadosta etelään.
Tekojärvi syntyi Dnepriin vuonna 1965 ja oli seurausta Kiovan vesivoimalaitosta palvelevien patojen rakentamisesta vuosina 1960–1966. Tekojärven keskimääräinen virtaama on 33,1 kuutiometriä vuodessa. Varsinaisen voimalapadon ohella tekojärven laidoille on rakennettu yhteensä 75 kilometriä patorakenteita. Toisen lähteen mukaan padon pituus olisi 42,3 kilometriä. Vesivoimalan 20 generaattorin yhteiskapasitetetti on 361,2 MW (toiaen lähteen mukaan 433 MW), ja voimala tuottaa vuosittain keskimäärin 0,767 TWh sähköenergiaa. Vesivoimalan luoteispuolelle on rakennettu pienehkö pumppuvoimalaitos (Kiovan pumppuvoimalaitos). 
Tekojärven pituus on 110 kilometriä ja leveys enimmillään 12 kilometriä keskileveyden ollessa 8,4 kilometriä. Altaan vesipinta-ala on 922 neliökilometriä, keskisyvyys 4,0 metriä ja vesitilavuus on 3,7 kuutiokilometriä, josta 1,2 km3 on käytettävissä. 
Tekoaltaan rakentaminen mahdollisti osaltaan riittävän syvän vesitien muodostumista Dneprin laivaliikenteelle. Tekoaltaan avulla Dneprin alajuoksun virtaamaa voidaan säädellä; tämä on synnyttänyt myös ekologisia ongelmia (vähentynyt virtaama heikentää veden hapettumista, jolla on vaikutuksensa vesikasvien ja -eliöiden tasapainoon). Vettä käytetään sähköntuotantoon, teollisuuden ja julkisiin tarpeisiin sekä kasteluun. Voimalapadon itäpuolella on laivaliikenteen mahdollistava sulutus. 
Kiovan tekoallas sijaitsee lähellä suljettua Tšernobylin ydinvoimalaitosta, jonka vieressä virtaava Pripetjoki yhtyy Dnepriin Kiovan tekoaltaan alueella. Kiovan tekoaltaan luoteisin osa kuuluu ydinonnettomuuden jälkeen perustettuun Tšernobylin suojavyöhykkeeseen. Tekoaltaan veden, pohjamudan ja kalojen radioaktiivisuutta ja muita ympäristömuuttujia on seurattu ydinonnettomuuden jälkeen. Esimerkiksi Yakimenko (2013), joka arvioi Kiovan tekoaltaan veden turvallisuutta juomavedeksi tai kastelukäyttöön, toteaa tekojärven veden radioaktiivisuudella olevan vuodenaikaisvaihtelua. Radioaktiivisuuden minimitaso saavutetaan helmikuussa ja maksimitaso huhtikuussa säteilyturvallisuuden indekseillä (kokonaisbeta-aktiivisuus ja kokonais alpha-aktiivisuus) arvioituna.
Run (albumi)

Run on yhdysvaltalaisen alternative rock -yhtye Awolnationin toinen studioalbumi, jonka julkaisi Red Bull Records 17. maaliskuuta 2015. Yhtyeen laulaja Aaron Bruno teki suurimman osan albumista kokonaan itse, hän kirjoitti, lauloi ja tuotti koko albumin yksin. Albumi on tunnelmaltaan synkempi ja tyyliltään monipuolisempi kuin edellinen albumi, albumi ottaa vaikutteita mm. synth popista ja industrialista.
Run julkaistiin neljä vuotta myöhemmin kuin edellinen Megalithic Symphony, albumista julkaistiin ensimmäistä kertaa tiedote 25. tammikuuta 2015 ja albumilta julkaistiin seitsemän singleä, viisi vasta albumin julkaisun jälkeen. Kappaleelle "Run" tehtiin vaihtoehtoinen versio, "Run (Beautiful Things)" ja siitä julkaistiin remix - albumi, "Run (Remixes)".
Counterfeit e.p.

Counterfeit e.p. on Martin L. Goren, Depeche Mode -yhtyeen ensisijaisen lauluntekijän ensimmäinen soolojulkaisu. 
Vuonna 1989 julkaistu "Counterfeit" on kuudesta coverkappaleesta koostuva EP-levy, johon myös levyn nimi viittaa ("counterfeit" tarkoittaa englannin kielellä jäljitelmää tai väärennöstä). Nimi implikoi siis sitä, etteivät kappaleet ole Goren itse tekemiä. 
"Counterfeit" äänitettiin Depeche Moden ollessa tauolla "Music for the Masses" -albumin äänittämisen ja albumin promokiertueella olemisen jälkeen. Näihin aikoihin myös yhtyeen toinen jäsen Alan Wilder julkaisi Recoil-pseudonyymillään soolojulkaisunsa "Hydrologyn". 
Vaikka julkaisun nimessä onkin kirjaimet ”e.p.”, painoi Mute Records silti julkaisua albumien kataloginumerolla "STUMM67". 
Kappaleesta ”In a Manner of Speaking” julkaistiin promosingle Ranskassa sekä Länsi-Saksassa.
Valtio ja vallankumous

Valtio ja vallankumous () eli Marxismin oppi valtiosta ja proletariaatin tehtävät vallankumouksessa on yksi vallankumousjohtaja Vladimir Iljitš Leninin pääteoksia. Hän aikoi kirjoittaa teosta Sveitsissä sekä Jalkalan kylässä Kivennavan maalaiskunnassa elokuussa 1917 ja viimeisteli sen veturinkuljettaja Arthur Blomqvistin luona Helsingissä. Suomalainen kommunistijohtaja O. W. Kuusinen ylisti sittemmin Leninin teosta hyvin merkittäväksi ja selkeyttäväksi.
"Valtio ja vallankumous" esittelee Leninin idean ja bolševikkien pyrkimykset. Karl Marxin kirjoituksia tulkiten porvarillinen valtio voi vaihtua proletaariseksi valtioksi ainoastaan väkivaltaisen vallankumouksen kautta, väkivaltainen vallankumous on kiertämätön. Sosialismi, tuotantovälineiden ottaminen valtion haltuun, on vasta kommunistisen yhteiskunnan ensimmäinen, alempi vaihe. Siirtymäkaudella sosialismista kommunismiin tarvitaan proletariaatin diktatuuria, jossa enemmistö joutuu lannistamaan vähemmistön eli sorrettu kukistaa sortajansa. Pyrkimyksenä on mahdollisimman laaja demokratia, mutta se on vain eräs välimuoto ja valtiomuoto. "Demokratia ei kuitenkaan ole minkään raja, jota ei tulisi ylittää, demokratian sisältö koskee yhdenvertaisuutta luokkien hävittämisen mielessä". Itse asiassa parlamentarismi on hävitettävä Marxin kirjoitusten mukaisesti. Kommunismi kuitenkin tähtää ”pidemmälle” eli koko valtion hävittämiseen.
Näkemys kansantalouden järjestämisestä.
Lenin kirjoitti kansantalouden järjestämisperiaatteista seuraavasti:"Lähin päämäärämme on järjestää koko kansantalous postin tapaan, siten, etteivät teknikot, työnjohtajat ja kirjanpitäjät, samoin kuin kaikki toimenhaltijat, saisi enempää kuin "työläisen palkan" aseistetun proletariaatin valvonnan ja johdon alaisena. Sellainen valtio ja sellaisella taloudellisella pohjalla on meille välttämätön. Se on tulos parlamentarismin hävittämisestä ja edustuslaitosten säilyttämisestä, se pelastaa työtätekevät luokat näiden laitosten porvarillisesta prostituoinnista". 
Sosialismi ja kommunismi.
Sosialismissa kukin yhteiskunnan jäsen saa yhteiskunnalta yhtä paljon kuin on sille antanut. Tämä yhdenvertaisuus näyttää jo tasa-arvolta, mutta on itse asiassa vielä epäoikeudenmukaisuutta, koska ihmiset ovat erilaisia: toinen on heikko ja tekee vähemmän työtä, toinen on voimakkaampi ja tekee enemmän ja saa silti saman verran, toisella on perhe, toisella ei, ja niin edelleen – ja silti kaikki saavat saman.
Kommunistisen yhteiskunnan korkeammassa vaiheessa valtio(koneisto) kuoleentuu. Valtion sijaan on kommuuni, yhteisö, jossa saattaa olla vielä jäljellä joitakin valtiokoneistolle ominaisia piirteitä, kuitenkin ilman porvareita, sortoa tai luokkavastakohtia. Kommunismin voi tiivistää sanoihin: ""Jokaiselta kykyjensä mukaan, jokaiselle tarpeittensa mukaan""."" Vapaus on valtion vastakohta.
Ōnan

Ōnan () on Japanin maaseutukaupunki Honshūn saarella Chūgokun alueella Shimanen prefektuurissa. Se kuuluu Ōchin piirikuntaan. Ōnan sijaitsee sisämaassa prefektuurin keskiosassa Chūgokuvuorten keskellä. Etelässä se rajautuu Hiroshiman prefektuuriin. Ōnanissa on 10 359 asukasta (marraskuussa 2020) ja sen pinta-ala on 419,29 neliökilometriä.
Ōnanin maaseutukaupunki perustettiin vuonna 2004 liittämällä yhteen Iwamin ja Mizuhon maaseutukaupungit sekä Hasumin kyläkunta. Historiallisesti seutu tunnettiin raudan ja teräksen tuotannosta. Nykyisin siellä viljellään riisiä ja vihanneksia, tuotetaan maitoa ja harjoitetaan ajun ja koikarppien vesiviljelyä.
Ōnanin nähtävyyksiä ovat luonnonkauniit Dangyon ja Senjōn laaksot, jotka kuuluvat prefektuurin luonnonpuistoihin. Ōnania palveli aiemmin JR Nishi-Nihonin Sankō-linja.
Kiiun munkkitorni

Kiiun munkkitorni (myös Kiiun torni tai Kiiun vasallilinnoitus) on pieni suippenevan tornin muotoinen linnoitus Kuusalun kunnan alueella Kiiun kartanon puutarhassa Viron Harjumaan maakunnassa Tallinnan itäpuolella. 
Kiiun munkkitorni on entisen Vanhan-Liivinmaan pienin keskiaikainen vasallilinnoitus. Tornin rakensivat sisterssiläismunkit 1300-luvulla ja se toimi turvapaikkana vaaran uhatessa. 1500-luvun alussa tornin omistus siirtyi aatelissuvulle ja se poltettiin ja ryöstettiin sodassa saman vuosisadan lopulla. Torni on kunnostettu vuonna 1974 ja sen yhteydessä toimii nykyisin kahvila.
Kalkkikivestä rakennetussa tornissa on neljä suurin piirtein yhtä korkeaa kerrosta ja koko tornin korkeus on 18 metriä. Jokaisessa kerroksessa on holvattu huone ja toinen kerros toimi asuintilana. Muut kerrokset toimivat vain puolustustarkoituksessa. Vihollisen lähestyessä tornin alaovi teljettiin ja vihollista saatettiin ampua jalkajousilla tornin seinien ampuma-aukoista.
Ylihärmän seurakunta

Ylihärmän seurakunta on entinen Suomen evankelis-luterilaisen kirkon seurakunta, joka toimi Ylihärmän kunnassa ja oli osa Lapuan hiippakuntaa. Ylihärmän kunnan liittyessä Kauhavaan vuoden 2009 alussa, liitettiin seurakuntakin osaksi Kauhavan seurakuntaa. 
Historia.
Ylihärmä erosi omaksi saarnahuonekunnaksi Lapuan emäseurakuntaan kuuluneesta Härmän kappelista vuonna 1786. Ensimmäinen oma saarnaaja valittiin neljä vuotta myöhemmin. Ylihärmästä muodostettiin kappeliseurakunta vuonna 1816 ja seurakunta itsenäistyi vuonna 1859. Vuonna 2009 Alahärmän, Kortesjärven, Ylihärmän kuntien liittyä osaksi Kauhavan kaupunkia myös seurakunnat yhdistettiin. Ylihärmä toimi kuitenkin omana kappeliseurakuntana vuoteen 2022 asti.
Toimipaikat.
Ylihärmän seurakunnan kirkkona toimi vuonna 1787 valmistunut Kaapo Hakolan suunnittelema Ylihärmän kirkko, joka toimi myöhemmin kappeliseurakunnan kirkkona. 
Herätysliikkeet.
Ylihärmän seurakunta kuuluu Etelä-Pohjanmaan voimakkaaseen ja yhtenäiseen herännäisyyden tukialueeseen. Liikkeelle on paikkakunnalla vahvaa tukea. Myös evankelisella herätysliikkeellä on Ylihärmässä voimakas kannatus.
Papisto.
Seuraavat henkilöt ovat toimineet Ylihärmän kappeliseurakunnan kappalaisina (1816-1862) ja Ylihärmän seurakunnan kirkkoherroina (1869-2008): 
Ylihärmän seurakunta.
Vaittisen jälkeen uuden Ylihärmän kappeliseurakunnan kappalaisen virassa ovat toimineet Satu Linko ja Anssi Massinen.
Alahärmän seurakunta

Alahämän seurakunta on entinen Suomen evankelis-luterilaisen kirkon seurakunta, joka toimi Alahärmän kunnassa ja oli osa Lapuan hiippakuntaa. Alahärmän kunnan liittyessä Kauhavaan vuoden 2009 alussa, liitettiin seurakuntakin osaksi Kauhavan seurakuntaa. 
Historia.
Lapuan emäseurakuntaan kuulunut Härmän eli Alahärmän saarnahuone oli muodostettu vuonna 1676. Vuosien 1687–1701 aikana Pietarsaareen kuulunut Ala-Kortesjärven kylä liittyi myös Härmään ja erosi Kortesjärvestä saatuaan oman saarnahuoneensa 1789–93. Kappelinoikeudet se sai 1786 ja oli itsenäinen kirkkoherrakunta vuonna 1859.Vuonna 2009 Alahärmän, Kortesjärven, Ylihärmän kuntien liittyessä osaksi Kauhavan kaupunkia, myös seurakunta lakkautettiin itsenäisenä kirkkoherrakuntana ja siitä tuli Kauhavan kappeliseurakunta vuosina 2009–2022.
Toimipaikat.
Alahärmän seurakunnan kirkkona toimi vuonna 1903 valmistunut Josef Stenbäckin suunnittelma Alahärmän kirkko, joka siis nyt toimii kappeliseurakunnan kirkkona.
Papisto.
Alahärrmän seurakunnan kirkkoherroina ja kappeliseurakunnan kappalaisina ovat toimineet:
Trinity House

Trinity House on Yhdistyneen kuningaskunnan majakoista ja merimerkeistä vastaava järjestö. Kuningas Henrik VIII perusti järjestön vuonna 1514 määrämällä erään munkkijärjestön lakkauttamisen sijaan huolehtimaan Thamesjoen merenkulun parantamisesta; tästä toiminta vähin erin laajeni.
Järjestön asiantuntemus ei ollut alkuvuosina paras mahdollinen ja kestikin kauan ennen kuin entisten munkkien tilalle alkoi ilmestyä todellisia asiantuntijoita. Ajan kuluessa järjestöön värvättiin entisiä laivaston upseereita joiden terveys ei enää sallinut aktiivityötä merellä; aikanaan myös kauppalaivaston upseerit tulivat mukaan; nämä miehet kehittivät Trinity Housen nykyiselleen.
1700-luvun lopussa Trinity House otti lopullisesti huostaansa siihen asti yksityisten hoitamia majakoita, eritoten Eddystonen majakan. Nykyisin järjestön asiantuntemus on korkea ja kaikkialla arvostettu. Trinity House -järjestö on esimerkiksi maailman huomattavin majakkalaivojen varustamo. Järjestöllä on oma lippu, jolla on kansallislipun asema.
Trinity House on hyväntekeväisyysjärjestö, jonka tehtävänä on merenkulkijoiden ja merenkulkijoiden turvaaminen, koulutuksen, tuen ja hyvinvoinnin tarjoaminen merenkulkualan yhteisölle, jolla on lakisääteinen tehtävä yleisenä majakkaviranomaisena luotettavien, tehokkaiden ja kustannustehokkaiden avustusten tarjoamiseksi navigointipalvelua varten kaikkien merenkulkijoiden hyödyksi ja turvallisuudeksi.
Arkkitehti Samuel Wyatt suunnitteli vuonna 1794 järjestölle komean päämajan Lontoon Tower Hilliin; rakennuksen mahtavan klassisen julkisivun takana on Lontoon tyylikkäimpiä juhlatiloja ja kokoushuoneita. Sen sijainti, rakennuksen tyylikkyys ja huoneiden monipuolisuus tekevät Trinity Housesta halutun tapahtumapaikan sosiaali- ja yritystapahtumille. Myös häiden järjestäminen järjestön päämajassa tai muissa toimitiloissa on erittäin suosittua.